**BASES DEL CONCURS D’AGENDA ESCOLAR**

**SANT JORDI 2017**

1. Hi pot participar l’alumnat del centre en una única categoria.

2. Els treballs presentats hauran d’estar relacionats amb qualsevol imatge que faci referència al centre i que l’identifiqui suficientment amb originalitat. Es valorarà l’originalitat, la qualitat tècnica i artística i el grau en què les obres reflecteixin la temàtica proposada.

3. Els participants podran enviar un dibuix, muntatge o collage, en blanc i negre o en color, a mida DIN A4 sobre paper adequat a la tècnica que es decideixi emprar. L’obra ha de dur un títol i s’ha de signar sota pseudònim.

4. L’obra haurà de ser inèdita, és a dir, no haurà d’haver estat mai premiada amb anterioritat ni presentada a cap altre concurs.

5. L‘obra es lliurarà a la consergeria de l’institut en un sobre gran obert, a la part exterior del qual ha de constar el títol de l’obra i el pseudònim escollit.

6. Dins del sobre gran s’inclourà un sobre petit tancat amb les dades següents de l’autor (nom, curs i grup), en la part exterior del sobre petit hi constarà el títol de l’obra, el pseudònim escollit i el curs.

7. El termini d’admissió dels treballs serà el dia 24 de març.

8. El veredicte del jurat es farà públic el 21 d’abril als actes de celebració dels Jocs Florals del centre.

9. Es concediran dos premis: portada (1r premi) i contraportada (2n premi). Ambdós treballs finalistes s’utilitzaran respectivament com a imatge de la portada i la contraportada de l’agenda del curs 2017-2018.

10. Les obres premiades es publicaran a la web i a altres àmbits de l’institut i també podran presentar-se a concursos reservats per a estudiants.